รัฐบาลไทย-ข่าวทำเนียบรัฐบาล-ศ.(พิเศษ) ดร.เอนก เป็นองค์ปาฐกแสดงปาฐกถานำ เรื่อง “กิจการนักศึกษา : ความท้าทายในสถานการณ์ที่เปลี่ยนแปลง”
วันพฤหัสบดีที่ 30 มีนาคม 2566
ศ.(พิเศษ) ดร.เอนก เป็นองค์ปาฐกแสดงปาฐกถานํา เรื่อง “กิจการนักศึกษา : ความท้าทายในสถานการณ์ที่เปลี่ยนแปลง”
ศ.(พิเศษ) ดร.เอนก เป็นองค์ปาฐกแสดงปาฐกถานํา เรื่อง “กิจการนักศึกษา : ความท้าทายในสถานการณ์ที่เปลี่ยนแปลง”
วันที่ 23 กุมภาพันธ์ 2566 ณ มหาวิทยาลัยหัวเฉียวเฉลิมพระเกียรติ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นองค์ปาฐกแสดงปาฐกถานํา เรื่อง “กิจการนักศึกษา : ความท้าทายในสถานการณ์ที่เปลี่ยนแปลง” ในการประชุมสัมมนาผู้บริหารงานกิจการนักศึกษา สถาบันสมาชิกสมาคมสถาบันอุดมศึกษาเอกชนแห่งประเทศไทย (สสอท.) พร้อมด้วย นายสัมพันธ์ เย็นสําราญ ที่ปรึกษารัฐมนตรีว่าการกระทรวง อว. เข้าร่วมงาน ซึ่งการจัดประชุมในครั้งนี้เล็งเห็นว่าช่วงหลายปีที่ผ่านมามีสถานการณ์หลายด้านที่ส่งผลกระทบต่อการจัดการศึกษาในทุกระดับ สําหรับในระดับอุดมศึกษาได้รับผลกระทบทั้งตัวสถาบัน ผู้เรียน รวมถึง Stakeholder จึงเป็นภารกิจของสถาบันอุดมศึกษาที่จะต้องปรับปรุงพัฒนาการให้ตอบสนองต่อสถานการณ์ที่เปลี่ยนแปลง โดยเฉพาะด้านเทคโนโลยีที่ก้าวล้ํา เพื่อให้เกิดการแลกเปลี่ยนเรียนรู้จากผู้กํากับดูแลนโยบาย วิทยากรผู้ทรงคุณวุฒิ ผู้บริหารกิจการนักศึกษา จนนําไปสู่ข้อเสนอแนะที่เป็นประโยชน์ต่อการนําไปปรับใช้ให้เหมาะสมกับบริบทของแต่ละสถาบัน
ศ.(พิเศษ) ดร.เอนก รัฐมนตรี อว. กล่าวว่า มหาวิทยาลัยเอกชนเป็นเครือข่ายที่สําคัญ ยิ่งในสภาวะที่สถาบันอุดมศึกษาของประเทศต้องเปลี่ยนแปลงอย่างรวดเร็ว จึงฝากความหวังไว้ที่มหาวิทยาลัยเอกชนว่าจะมีความยืดหยุ่น ว่องไวและนําในเรื่องที่นําได้
เวลานี้มหาวิทยาลัยของไทยไม่ได้มีประเภทเดียวแล้ว แต่แบ่งออกเป็น 4-5 ประเภท ทั้งมหาวิทยาลัยที่ใช้งานวิจัยนําหน้า มหาวิทยาลัยที่สร้างความเจริญก้าวหน้าให้แก่ชุมชน ท้องถิ่น มหาวิทยาลัยที่เน้นเทคโนโลยี นวัตกรรม ประดิษฐกรรม และมหาวิทยาลัยที่สอนให้คนเป็นคนดีตามหลักศาสนา ตอนนี้กําลังจะมีมหาวิทยาลัยที่เป็นประเภทของศิลปะ สุนทรีย อารยะ โดยมหาวิทยาลัยแต่ละประเภทจะเก่งในด้านของตนเอง
รัฐมนตรี อว. กล่าวต่อว่า ต่อมาในเรื่องของการขอตําแหน่งทางวิชาการ ปัจจุบันไม่ได้มีแต่การเขียนตําราหรืองานวิจัยแล้ว แต่สามารถนําผลงานที่ตัวเองทํา เช่น ผลงานที่ลงไปทํากับพื้นที่ ก่อเกิดการพัฒนาต่าง ๆ หรือผลงานที่คิดค้นขึ้นใหม่ ไม่มีใครทํามาก่อน จนก่อเกิดประโยชน์ สามารถนํามาขอตําแหน่งทางวิชาการได้ โดยที่ไม่จําเป็นต้องเขียนเป็นตําราวิชาการ นี่จึงเป็นการปฏิรูปการอุดมศึกษาครั้งสําคัญ โดยที่ยังไม่มีประเทศใดในโลกทํา
อีกเรื่องคือตอนที่ได้ไปเยือนสาธารณรัฐประชาชนจีน พบว่าที่จีนสนับสนุนให้นักศึกษาทํางานพร้อมกับเรียนไปด้วย เพราะชีวิตในมหาวิทยาลัยไม่ใช่ชีวิตที่เรียนอย่างเดียว แต่เป็นชีวิตที่ทํางานด้วย ซึ่งสถาบันอุดมศึกษาบางแห่งในประเทศไทยก็สนับสนุนให้นักศึกษาเป็นผู้ประกอบการรุ่นใหม่ด้วย เราควรสนับสนุนการศึกษาในรูปแบบนี้เป็นอย่างมาก ทั้งมหาวิทยาลัยเอกชน และมหาวิทยาลัยของรัฐ เช่น ตอนนี้รถ EV เป็นเรื่องที่น่าสนใจ มหาวิทยาลัยเอกชนก็สามารถเปิดหลักสูตรที่เป็นเรื่องทางด้านนี้เฉพาะได้ โดยจับมือกับบริษัทที่ทําเรื่องของรถ EV ร่วมกันสอน ร่วมกันพัฒนาเด็ก ให้เกิดความรู้ด้านใหม่ ๆ"สิ่งที่เราควรจะให้กับเด็ก คือ ต้องให้เด็กรู้จักการเปลี่ยนแปลงของทั้งประเทศ ทวีป ภูมิภาค ต้องรู้เรื่องของอาเซียน เอเชีย ความสัมพันธ์ระหว่างตะวันตก ตะวันออก รวมทั้งจีน"ต้องสอนให้เด็กรักการเรียน รู้จักที่จะเรียนรู้ตลอดชีวิต มหาวิทยาลัยเอกชนต้องพยายามจัดหาหลักสูตรประเภทที่ไม่มีปริญญาบัตร เปิดได้เร็ว เปลี่ยนได้เร็ว ปรับได้เร็ว ดึงดูดให้เด็กกลับมาเรียนอยู่เสมอ เพราะวิทยาการต่าง ๆ เปลี่ยนแปลงเร็วมากและจะยังคงเปลี่ยนเรื่อย ๆ แต่เราจะไม่ได้สอนแค่วิชาการ จะต้องสอนวิชางาน วิชาชีวิต รวมถึงวิชาครอบครัวด้วย นอกจากนั้น เราต้องฝึกเด็กให้เห็นถึงความสําคัญของคนทุกวัย รัฐมนตรี อว. กล่าวทิ้งท้าย